Maarahva maailmavaadet hoobilt mõista on raske. Eesti kultuur on praegu valdavalt euroopalik, millel aga on indoeuroopa ja kristlik põhi: oleme kristlusest läbi imbunud. Tahame endale tunnistada või ei, kuid kanname kristlikke eelarvamusi, mis on ka mõistetav - üle 700 aasta sisendati meile hea ja kurjaga, et on vaid üks vaimsus, üks usk, üks mõtteviis, üks jumal. Kõik, mis sellest väljapool, olevat kuri, ähvardav ja vale. Niimoodi hakkas võõras õpetus esivanemais kanda kinnitama.